Gunungan Hajaddalem punika wonten kalih warni, dipunparingi name Jaler lan Estri. Punika inggih sampun mralambangi, bilih ing Mayapada menika wonten kalih werni sesipatan, inggih menika lingga-yoni, laki-bini terangipun sipat jaler lan estri. Sipat kekalih menika menawi saget nyawiji badhe nuwuhaken daya kekiyatan ingkang ngedab-edabi tuwin pituwas ingkang mumpangati.